ตัดสินใจว่าเต่าญี่ปุ่นคือสัตว์เลี้ยงที่ใช่สำหรับคุณไหม จัดหาเต่า จัดหาบ้านให้กับเต่าของคุณ การดูแลเต่าเป็นประจำวัน
สอบถามไปทั่วๆ เพื่อดูว่ามีเพื่อนคนไหนบ้างที่เลี้ยงเต่าญี่ปุ่น  คุณสามารถถามเรื่องข้อได้เปรียบของการมีเต่าเป็นสัตว์เลี้ยง รวมทั้งเรื่องท้าทายต่างๆ ในการเลี้ยงพวกมัน แต่หากคุณไม่รู้จักใครเลยที่เลี้ยงเต่าญี่ปุ่น จงไปที่ร้านขายสัตว์เลี้ยง และพูดคุยกับพวกลูกจ้างผู้คุ้นเคยกับเต่า ที่ดียิ่งกว่านั้นคือจงใช้เวลาเล็กน้อยมีปฏิสัมพันธ์กับเต่าญี่ปุ่นที่ร้าน และให้แน่ใจว่าคุณรู้ดีว่าจะต้องทำอะไรบ้าง เพื่อที่จะดูแลเต่าสักตัวหนึ่ง อายุขัยเฉลี่ยของเต่าญี่ปุ่นคือระหว่าง 20-30 ปี แถมบางตัวมีอายุยืนยาวกว่านี้อีก จงทำให้แน่ใจว่าคุณจะสามารถปรับลักษณะการใช้ชีวิตในอนาคต ให้รวมถึงการมีเพื่อนคู่หูเป็นเต่าเป็นเวลายาวนานด้วย หากคุณซื้อเต่ามาเพียงเพื่อที่ลูกของคุณจะได้มีสัตว์เลี้ยงสักตัวหนึ่ง จงตระหนักความจริงว่าเต่าตัวนั้นจะเป็นสัตว์เลี้ยงของคุณไปอีกนานเลยทีเดียว เต่าญี่ปุ่นเหมือนกับสิ่งมีชีวิตอื่นๆ ซึ่งเริ่มต้นด้วยการมีขนาดเล็ก แต่จะตัวใหญ่เมื่อเติบโตขึ้น เต่าญี่ปุ่นที่โตแล้วต้องการตู้ปลาซึ่งมีพื้นที่ใช้สอยอย่างน้อยสี่เท่าตัวของขนาดกระดอง คุณจึงต้องคำนึงถึงเรื่องนี้ด้วยตอนซื้อลูกเต่ามาเลี้ยง หากคุณมีเต่าญี่ปุ่นมากกว่าหนึ่งตัว ให้แน่ใจว่าคุณมีตู้ปลามากพอที่จะใส่เต่าแยกกันหากจำเป็น เต่าญี่ปุ่นตัวผู้มีแนวโน้มที่จะตามตื๊อเต่าตัวเมีย ซึ่งอาจรุนแรงถึงขั้นที่เต่าตัวเมียเลิกกินอาหาร  ด้วยเหตุผลนี้ จึงดีที่สุดหากจะเลี้ยงตัวผู้กับตัวเมียแยกกัน ซึ่งรวมทั้งค่าใช้จ่ายต่างๆ เช่น ค่าไฟฟ้าสำหรับทำให้ตู้ปลาอุ่น ค่าตัวปรับอุณหภูมิเพื่อเฝ้าระวังอุณหภูมิของน้ำ ค่าปั้มน้ำสำหรับการเติมอากาศ  ค่าเครื่องกรองน้ำที่ออกแบบมาให้รับมือกับของเสียของเต่า และอย่างสุดท้ายแต่ไม่ใช่ท้ายสุดคือ ค่าอาหาร แม้ว่าเต่าญี่ปุ่นจะมีราคาถูก  แต่หลีกเลี่ยงไม่ได้ที่มันไม่ใช่สัตว์เลี้ยง ซึ่งค่าเลี้ยงดูมีราคาถูก หากคุณวิตกเรื่องค่าใช้จ่ายสำหรับเต่าญี่ปุ่น การประเมินค่าใช้จ่ายอย่างหยาบๆ ก่อนจะซื้อเต่าอาจช่วยได้ การทำเช่นนี้อาจช่วยให้คุณตัดสินใจได้ว่า คุณยินดีจะลงทุนกับสัตว์เลี้ยงตัวนี้หรือไม่ จงตระหนักว่าเต่าอาจเป็นพาหะนำเชื้อโรคชนิดนี้ โดยที่ตัวมันเองไม่ได้ป่วย แต่เสี่ยงที่จะทำให้ผู้คนติดเชื้อโรคได้ วิธีเดียวที่จะเลี้ยงเต่าได้อย่างปลอดภัยคือ ตั้งสมมติฐานว่าเต่ามีเชื้อโรคชนิดนี้ และคุณต้องรักษาสุขอนามัยส่วนตัวอย่างระมัดระวัง ทั้งก่อนและหลังจับต้องเต่า การล้างมือเป็นสิ่งที่จำเป็น เพราะความเสี่ยงที่จะติดเชื้อซัลโมเนลลา คุณจึงจำเป็นต้องมีชุดอุปกรณ์เครื่องใช้แยกกัน สำหรับทุกสิ่งที่เกี่ยวข้องกับเต่า รวมทั้งคุณต้องคอยล้าง และฆ่าเชื้อชุดอุปกรณ์เหล่านี้แยกจากอุปกรณ์เครื่องใช้ในบ้านอื่นๆ ด้วย ธรรมชาติของเต่าญี่ปุ่นไม่ใช่สัตว์สังคม เต่าที่จับมาจากธรรมชาติอาจจะว่องไวและก้าวร้าว ขณะที่เต่าซึ่งได้มาจากการเพาะพันธุ์ในที่เลี้ยง อาจเรียนรู้ที่จะรับมือกับการถูกจับต้อง แต่อย่าทึกทักเอาเองว่าสัตว์เลี้ยงของคุณช่างเป็นมิตรเสียเหลือเกิน ห้ามนำเต่ามาจากป่า ไม่เพียงโหดร้ายและไม่เป็นธรรมสำหรับเต่า ยังผิดกฎหมายในรัฐส่วนใหญ่ของสหรัฐฯด้วยการมีเมตตาอย่างที่สุดที่คุณสามารถทำได้ คือรับเลี้ยงเต่าโตแล้วซึ่งเจ้าของไม่ต้องการอีกต่อไป มีเต่าถูกทอดทิ้งจำนวนมากที่ต้องการบ้าน ตรวจสอบความเป็นไปได้ตามพวกองค์กรช่วยเหลือเต่า จัดหาบ้านใหม่ให้กับเต่า หรือรับอุปการะเต่า คุณยังสามารถมองหาเต่าของคุณจากผู้เพาะพันธุ์ด้วย  จงระวังร้านขายสัตว์เลี้ยงที่เลี้ยงเต่าไว้ในสภาพเลวร้าย ทำให้เต่าจำนวนมากป่วย ก่อนที่คุณจะซื้อเต่ามา จงมองดูให้ทั่วๆ และสังเกตพฤติกรรมของเต่า รวมทั้งสภาพที่อยู่อาศัยของเต่า น้ำในตู้ไม่สมควรจะมีกลิ่น หากมีกลิ่นจะเป็นสัญญาณบ่งชี้ว่าไม่ได้มีการทำความสะอาดเต่าเป็นประจำ และมีโอกาสเพิ่มมากขึ้นที่จะกลายเป็นเต่าป่วย เต่าของคุณอาจจะค่อนข้างขี้อายตอนพามันกลับบ้าน อาจใช้เวลาสี่ห้าวันก่อนที่เต่าจะรู้สึกปลอดภัยมากพอ ที่จะเสี่ยงภัยออกมาจากกระดองซึ่งใช้ปกป้องมัน จงปล่อยให้มันลงหลักปักฐานอย่างสงบ และรอให้รู้สึกมั่นใจมากขึ้น คุณจะไม่สามารถระบุเพศได้จนกว่าเต่าจะโต คืออายุระหว่าง 2 ถึง 4 ปี เต่าเพศผู้จะมีเล็บกับหางยาวกว่าเต่าเพศเมีย ส่วนโดยทั่วไปเต่าเพศเมียจะมีขนาดใหญ่กว่าเต่าเพศผู้ มีคู่มือเล่มหนึ่งแนะนำให้ซื้อตู้ขนาดความจุ 10 แกลลอนต่อความยาวทุกนิ้วของตัวเต่า  และบวกพื้นที่เพิ่มอีก  15 % เพื่อเป็นพื้นที่อาบแดด สำหรับในปีแรก คุณสามารถใช้ตู้ขนาดความจุ 50 แกลลอนสำหรับลูกเต่าหนึ่งตัว แต่หลังจากนั้น คุณจะจำเป็นต้องใช้ตู้ขนาดความจุอย่างน้อย 120 แกลลอนจงประหยัดเงินโดยซื้อตู้ปลาที่ใหญ่พอมาตั้งแต่เริ่มแรก โดยต้องพิจารณาสิ่งต่อไปนี้ด้วย:  ความลึกของน้ำ: เต่าชอบดำน้ำและไล่ล่าอาหาร ดังนั้น จงทำให้แน่ใจว่ามีน้ำลึกมากพอที่จะทำเช่นนั้นได้ พื้นที่ว่าง: เต่าเป็นสัตว์หวงอาณาเขต ดังนั้น จงแน่ใจว่าพวกมันมีพื้นที่มากพอที่จะอยู่ห่างจากเต่าอีกตัวหนึ่ง หรือคุณอาจจำเป็นต้องแยกใส่เต่าตู้ละหนึ่งตัว ของเสีย: ของเสียของเต่าเหลวกว่าของเสียของปลา จำเป็นต้องคอยทำให้เจือจางโดยใส่น้ำจำนวนมากในตู้ และ/หรือใช้ระบบกรองน้ำสำหรับเต่า บ้านเต่าที่ดีเลิศคือตู้แบบอควาเรียมกระจกขนาดใหญ่ แต่อาจมีราคาแพง ทางเลือกที่ถูกกว่าคือถังเก็บ ( a stock tank) เพราะสามารถหาซื้อถังเก็บขนาดความจุ 100 แกลลอนได้ในราคาค่อนข้างจะไม่แพง จงอย่าซื้อตู้ปลาอะคริลิกซึ่งราคาถูกกว่า แต่เป็นริ้วรอยขีดข่วนได้ง่ายด้วยเล็บเต่า  หากคุณอาศัยอยู่ในสภาพอากาศอบอุ่น และมีสนามหลังบ้านที่เหมาะสม คุณสามารถขุดสระ และใช้วัสดุกันรั่วซึมสร้างบ้านที่เหมาะสมให้กับเต่าญี่ปุ่น การทำแบบนี้จะช่วยให้มีสภาพแวดล้อมซึ่งเป็นธรรมชาติมากขึ้นสำหรับเต่า แต่คุณจะควบคุมสภาพธรรมชาติต่างๆ ได้น้อยลง และอาจจำเป็นต้องนำเต่ากลับเข้าบ้านในช่วงที่สภาพอากาศรุนแรงขึ้น ระบบกรองน้ำช่วยป้องกันไม่ให้แบคทีเรียเจริญเติบโตในตู้ แต่คุณไม่จำเป็นต้องซื้อระบบกรองน้ำก็ได้ หากเปลี่ยนน้ำเป็นประจำ ซึ่งเป็นงานหนึ่งที่ต้องใช้แรงงานมากทีเดียว หรือไม่ก็ใช้ระบบกรองน้ำที่ออกแบบมาสำหรับเต่า มีระบบกรองน้ำหลายแบบแตกต่างกัน ขึ้นอยู่กับความจำเป็นและงบประมาณของคุณในปัจจุบัน:  ระบบกรองใต้กรวด (Under-gravel filter): จำเป็นต้องใช้พื้นผิวขนาดใหญ่ แต่จะเป็นประโยชน์เฉพาะในกรณีที่คุณมีเต่าหนึ่งหรือสองตัว และหากเป็นชนิดให้พลังงานด้วยปั๊มลม จะเป็นประโยชน์เฉพาะสำหรับเต่าขนาดเล็ก หรือเต่าที่เพิ่งฟักออกจากไข่ จงใช้เครื่องพ่นน้ำในตู้ ( powerhead) หากใช้ระบบกรองชนิดนี้กับเต่าขนาดโตกว่าพวกเพิ่งฟักออกจากไข่ ระบบกรองในตู้ปลา (Internal canister filter): เครื่องกรองชนิดนี้อยู่ข้างในตู้ปลา ยิ่งมีขนาดใหญ่ก็ยิ่งดี ระบบนี้ทั้งมีประสิทธิภาพและมีราคาพอจะซื้อหาได้ จงเลือกดูชนิดที่ทำความสะอาดได้ง่าย เช่น ชนิดที่ทำด้วยโฟม ระบบกรองนอกตู้ปลา (External canister filter): เครื่องกรองชนิดนี้ตั้งอยู่ด้านนอกตู้ปลา มีแนวโน้มจะมีราคาแพง แต่กรองได้ดี จึงช่วยลดจำนวนครั้งที่คุณจำเป็นจะต้องเปลี่ยนน้ำ  ยี่ห้อที่เจ้าของเต่าหลายคนแนะนำคือ  Rena Filstar Xp3  หรือ Xp4. การตกแต่งสามารถเสริมความหลากหลาย และความน่าสนใจให้กับที่อยู่อาศัยของเต่า  ซับสเตรตคือวัสดุรองพื้นที่จะเป็นทางให้เต่าเคลื่อนไหวระหว่างน้ำกับหินที่ใช้อาบแดดได้อย่างง่ายดาย ใช้หินแม่น้ำทำพื้นที่อาบแดดสำหรับเต่าของคุณ  และคุณยังอาจทำพื้นที่อาบแดดจากชั้นวางของทำด้วยแผ่นกระจกทนความร้อน โดยใช้กาวติดกับด้านข้างของตู้ จงตรวจสอบด้วยว่ากาวไม่มีสารพิษ  หลีกเลี่ยงการใช้ก้อนกรวดสำหรับตู้ปลา เพราะเสี่ยงต่อสุขภาพ––หากเต่ากลืนลงไปอาจทำให้ลำไส้อุดตันได้ และจงระมัดระวังเช่นกันเวลาพิจารณาเรื่องใช้ต้นไม้น้ำ  แม้จะทำให้ตู้ดูดีขึ้นและช่วยกรองน้ำ แต่อาจยั่วยวนให้เต่ากินเข้าไป หากคุณสังเกตเห็นว่าเต่ากำลังทำเช่นนั้น ให้นำต้นไม้น้ำออกไป และล้างตู้ วางแผ่นปิดขนาดเหมาะพอดีที่ด้านบนของตู้ปลา เพื่อป้องกันการหลบหนีแบบบ้าระห่ำ และเพื่อป้องกันสิ่งใดก็ตามที่อาจจะตกลงมาจากด้านบนโดยอุบัติเหตุด้วย น้ำสมควรมีอุณหภูมิ 26.5-27.5 องศาเซลเซียส  (80-82 องศาฟาเรนไฮต์) สำหรับเต่าที่เพิ่งฟักออกจากไข่ หรือเต่าที่ป่วย และ 25.5 - 26.5 องศาเซลเซียส  (77 - 80 องศาฟาเรนไฮต์) สำหรับเต่าสุขภาพดีที่อายุเกินหนึ่งปี ส่วนพื้นที่อาบแดด (พื้นที่แห้ง) สมควรมีอุณหภูมิอุ่นกว่าน้ำ 6 องศาเซลเซียส (10 องศาฟาเรนไฮต์) เพื่อล่อใจให้เต่าอาบแดดให้ตัวเองอุ่นขึ้น อุณหภูมิในตู้จำเป็นต้องอยู่ระหว่าง 24 - 28 องศาเซลเซียส (75 - 82 องศาฟาเรนไฮต์) เต่าพึ่งพาแสง UVA และ UVB เพื่อให้ได้วิตามินต่างๆ  แสง UVA รวมทั้งแสงไฟที่ให้ความร้อนล้วนแต่ไม่เดินทางผ่านกระจก จึงมีความสำคัญมากที่คุณจะใช้หลอดไฟ UV ขนาด 5% หรือสูงกว่า และสมควรเปลี่ยนใหม่ทุกๆ 6 เดือน  แสงไฟที่ให้ความร้อนช่วยให้พื้นที่อาบแดดมีอุณหภูมิสูงกว่าอุณหภูมิน้ำของคุณ 5 องศาเซลเซียส เต่าของคุณไม่สมควรจะเข้าถึงไฟ เพราะหลอดไฟสามารถเผาไหม้ได้ จงขันสกรูหลอดไฟให้แน่น และติดตั้งให้อยู่พ้นทางเดินของเต่า นอกจากนี้ ยังห้ามตั้งตู้ปลาทำด้วยกระจกหรือพลาสติกไว้กลางแดดจ้าด้วย เพราะอุณหภูมิตู้จะร้อนเกินไปอย่างรวดเร็ว อาหารที่เหมาะสมสำหรับเต่าญี่ปุ่น (และเต่าน้ำสายพันธุ์ใกล้เคียงกัน) สมควรจะมีสัดส่วนดังต่อไปนี้:ผักต่างๆ กับพืชน้ำ 50 เปอร์เซ็นต์ อาหารเชิงพาณิชย์ 25 เปอร์เซ็นต์  และโปรตีนจากสิ่งมีชีวิต 25 เปอร์เซ็นต์ เต่าญี่ปุ่นมีความสุขกับอาหารเต่าที่คุณซื้อมาเก็บตุนไว้ รวมทั้งอาหารที่คุณออกไปหามาให้กับพวกมัน  ทางเลือกที่เป็นผักรวมทั้ง: แดนดิไลออน (ผักในสนามบ้านคุณใช้ได้ดีหากไม่ได้ใช้ยาฆ่าแมลง), ยอดแครอต, ผักกาดเขียว ผักโสภณ ผักกาดโรเมน  แครอต พริกยักษ์ และพืชตระกูลน้ำเต้า ผักสีเขียวดีที่สุด คือ พืชน้ำ เช่น ต้นอะนาคาริส  ผักตบชวา จอก ตับเต่านา ฮอร์นเวิร์ต และ แหน แม้พืชน้ำตามร้านขายสัตว์เลี้ยงจะมีราคาแพง แต่พวกนี้ปลูกได้ง่ายในตู้อีกใบหนึ่งซึ่งแยกต่างหาก หรือในสระ และพืชน้ำพวกนี้จะมีราคาถูกหากคุณสั่งซื้อจำนวนมากออนไลน์ ตามปกติ ธรรมชาติของเต่าญี่ปุ่นไม่กินผลไม้ ดังนั้น จงหลีกเลี่ยงการให้ นอกเสียจากเป็นอาหารพิเศษรสอร่อย หากจะให้อาหารพิเศษ กล้วยคือทางเลือกที่ดี สำหรับอาหารเชิงพาณิชย์ ให้มองหาที่มีโปรตีนและไขมันต่ำ กุ้งแห้งเป็นสิ่งต้องห้ามอย่างยิ่ง! แม้ว่าเต่าจะชอบรสชาติของกุ้งแห้ง แต่ไม่มีคุณค่าทางอาหาร และอาจทำให้เต่าปฏิเสธอาหารอื่นๆ ไปนานหลายสัปดาห์ มีหลายอาการ และเชื้อโรคหลายชนิดที่จะเกิดขึ้นหากตู้เลี้ยงสกปรก หากอาหารเต่าคุณภาพต่ำ หรือด้วยเหตุผลอื่น ปัญหาธรรมดาๆ ที่ต้องคอยมองหา รวมทั้ง:   ตาติดเชื้อ: ตาจะดูเหมือนปิด บวม พอง หรือมีของเหลวถูกขับออกมา คุณอาจมองเห็นชิ้นเนื้อเยื่อหลุดออกมาด้วย โรคตาติดเชื้อเกิดจากแบคทีเรีย สมควรพาเต่าไปหาสัตว์แพทย์  และอาจจำเป็นต้องใช้ยาปฏิชีวนะทาเฉพาะที่ บวกกับการอัพเกรดระบบกรองน้ำในตู้  กระดองนิ่ม: หากกระดองเต่าของคุณนุ่มกว่าที่คาดว่าจะเป็น  แสดงว่าเต่าอาจจะไม่ได้แสงมากพอจากแสงไฟที่อยู่เหนือหัว หากสิ่งนี้เกิดขึ้น พื้นที่อาบแดดของเต่าอาจจะเล็กเกินไป น้ำอาจลึกเกินไป หรือเต่าอ่อนแอเกินกว่าที่จะขึ้นมาบนพื้นที่อาบแดด หากสิ่งนี้เกิดขึ้น จงติดต่อกับสัตว์แพทย์ของคุณ หรือร้านสัตว์เลี้ยง อาการนี้ยังอาจหมายถึงโรคกระดูกเมตาบอลิก( metabolic bone disease)ได้ด้วย  ที่ปากมีขนและไม่ยอมกินอาหาร: เต่าของคุณติดเชื้อแบคทีเรีย สมควรไปพบกับสัตว์แพทย์ในทันที เพื่อรักษาด้วยยาปฏิชีวนะ  อ่อนแอ หายใจดังวี๊ด  เซื่องซึม และชูหัวในมุมที่ผิดปกติ: อาจเกิดจากการติดเชื้อเกี่ยวกับระบบทางเดินหายใจ เช่น ปอดบวม จงรีบพาเต่าของคุณไปพบกับสัตว์แพทย์ในทันที  บาดแผล: ตรวจหาวัตถุแหลมคมในตู้ หรืออาจเกิดจากการต่อสู้เพื่อแย่งคู่ ย้ายสิ่งที่เป็นต้นเหตุออกไป รักษาบาดแผลด้วยโพวิโดน-ไอโอดิน แล้วคอยดูแลให้แผลสะอาด พาไปพบกับสัตว์แพทย์เพื่อขอคำแนะนำเพิ่มเติม คุณต้องคอยดูแลเวลาพวกมันอยู่กลางแจ้ง เพื่อป้องกันไม่ให้ได้รับความร้อนมากเกินไป วิธีหนึ่งคือใช้สระว่ายน้ำสำหรับเด็ก เติมน้ำจนเต็ม แล้วจัดวางสิ่งของบางอย่างเพื่อให้เต่าได้ขึ้นไปนอนอาบแดด ให้แน่ใจด้วยว่าได้จัดหาร่มเงาให้กับเต่า เพื่อที่จะได้ไม่ร้อนเกินไป] นื่คือสัตว์เลี้ยงของคุณ และคุณจะสร้างความผูกพันกับมันเหมือนกับสัตว์เลี้ยงทุกตัว หากได้ใช้เวลาด้วยกัน จงจับต้องอย่างระมัดระวัง––ไม่ใช่ว่าเต่าทุกตัวจะชอบให้อุ้มหรือจับต้อง เต่าบางตัวชอบให้เกากระดองเบาๆ  เหมือนกับการเกาหลัง หรือเกาหลังใบหูของสุนัข อย่างไรก็ตาม จงระมัดระวังเพราะไม่ใช่ว่าเต่าทุกตัวจะชอบ มันอาจพยายามจะกัดคุณได้ ตั้งข้อสังเกตว่ากระดองเต่ามีปลายประสาท ซึ่งสามารถสัมผัสได้ถึงทุกสิ่ง จงใช้ความอ่อนโยน
เรียนรู้เรื่องเต่าญี่ปุ่น. พิจารณาเรื่องเวลาที่ต้องรับผิดชอบ. คิดเรื่องจัดหาอุปกรณ์และเสบียงที่จำเป็นทั้งหมด. รู้เรื่องค่าใช้จ่ายในการเลี้ยงเต่า. พิจารณาความเสี่ยงจากเชื้อซัลโมเนลลาเวลาจับต้องเต่า. คิดเรื่องบุคลิกส่วนตัวของเต่า. ซื้อเต่าของคุณ. ให้พื้นที่ว่างแก่เต่าตัวใหม่ของคุณบ้าง. ระบุเพศเต่าของคุณ. ซื้อตู้ปลามาตู้หนึ่ง. มองหาตู้ราคาถูกกว่าเป็นทางเลือก. ซื้อระบบกรองน้ำ. ตกแต่งตู้ที่ใช้เลี้ยงเต่า. ตั้งอุณหภูมิที่ถูกต้อง. ใช้แสงไฟชนิดที่ถูกต้อง. จงให้อาหารที่ถูกต้องแก่เต่าญี่ปุ่นของคุณ. ตรวจหาสัญญาณบ่งบอกว่าเต่ามีปัญหาสุขภาพ. พาเต่าของคุณออกไปข้างนอกเป็นครั้งคราวเพื่อได้แสงอาทิตย์โดยตรง. ใช้เวลากับเต่าของคุณ.
https://www.wikihow.com/Care-for-a-Red-Eared-Slider-Turtle https://www.wikihow.com/Care-for-a-Red-Eared-Slider-Turtle https://www.wikihow.com/Care-for-a-Red-Eared-Slider-Turtle https://www.wikihow.com/Care-for-a-Red-Eared-Slider-Turtle
Deciding if a Red-Eared Slider Turtle is for You Obtaining Your Turtle Setting Up Housing for Your Turtle Caring for Your Turtle Daily